
Evel n Wever-Croes 
Ó 


PROME MINISTER 


Manera Ley ta prescribi 


PRESUPUESTO 2024 A WORDO ENTREGA NA 
PARLAMENTO NA TEMPO Y TA CUMPLI CU TUR 
NORMA CU A WORDO STIPULA 


Hunto cu e presupuesto tin tambe un conseho positivo di Caft y un surplus 


Manera Ley ta prescribi, Diabierna 
dia 1 di September, Gobierno di Aruba 
ta entrega Presupuesto di pais Aruba 
pa aña 2024 na Parlamento. Prome |` 
Minister Evelyn Wever-Croes a indica |` 
cu e Presupuesto 2024 ta entrega na 
tempo y ta cumpli cu tur e normanan cu 
a wordo stipula. “Segun ley ta prescribi, 
apesar di retonan di nos pais, pa dos 
afia consecutivo Gabinete Wever-Croes 
ta entrega e Presupuesto di nos pais na 
tempo”, Prome Minister a enfatisa. 


Prome Minister a remarca cu hunto cu 
e Presupuesto 2024 cu a wordo entrega 
na tempo y cumpliendo cu tur norma, tin tambe un conseho 
positivo di Caft y un surplus cu ta permiti pais Aruba paga su 
debenan pa asina sigui desaroya nos economia. Cu entrega na 
Parlamento, e document di Presupuesto 2024 ta bira publico 
pa asina cada ciudadano por tuma nota di e maneho financiero 
di Pais Aruba y di e conseho positivo di Caft. 


“Cu esaki, mi ta enfatisa cu Gabinete Wever-Croes ta riba e bon 
caminda pa pone Aruba riba finansas responsabel y sostenibel 
un biaha mas. Nos ta den e bon direccion, nos no a yega ainda 
pero lo sigui traha pa yega na e miho solucionnan na bienestar 
di nos pais y trece trankilidad pa nos pueblo”, Prome Minister 
a expresa. 


Den mesun cuadro aki, Prome Minister un biaha mas ta 
enfatisa, Gobierno ta sigui den negosacion cu Hulanda y 
lo sigui na mesa cu Hulanda pa refinancia e debe di Covid. 
Aruba a presta 916 miyon florin for di Hulanda y prome cu 10 
di October mester finalisa e negosacionnan. Aruba no tin placa 
pa paga e debe aki y mester yega na palabracionnan con lo 

bay yega na un areglo nobo di pago cu Hulanda. 


“E conversacionnan ta bayendo bon. Nos ta papiando riba 
alternativanan. Aruba a haci un propuesta cu ta wordo descuti 
riba dje na e momentonan aki. Otro siman, Gobierno lo ta den 
Parlamento un biaha mas pa duna mas informacion. Mi ta pidi 
tur hende pa keda trankil. Nos tin un Gobierno cu ta traha serio 
pa nos pais. Pa loke ta e debe di Covid, Gobierno ta sigui 
na mesa cu Hulanda. Gobierno su prioridad ta bienestar di e 
comunidad, y ta traha cu alma y curason pa logra yega na e 
miho solucion pa e pueblo di Aruba”, Prome Minister a enfatisa. 


Prome Minsiter ta felicita nos Minister di Finansa Xiomara 
Maduro, cu tin un vision y determinacion y un amor grandi pa 
nos pais. Den tur reto, y saliendo for di un pandemia, no ta haci 
su trabou facil. “Pabien na Minister Xiomara y henter su ekipo, 
cu e logro grandi y importante aki un biaha mas pa entrega 
e presupuesto na tempo, cumpliendo cu tur norma y cu un 
conseho positivo di Caft. Gabinete Wever-Croes ta traha cu 
amor pa Aruba y esaki ta loke nos lo sigui demostra”, Prome 
Minister Evelyn Wever-Croes a expresa. 

Durante conferencia di prensa diahuebs 31 di augustus 
2023, Minister di Naturalesa a anuncia cu Fundacion pa Nos 
Comunidad ta uni su mes na e campafia nacional 'Limpi Limpi' 
y lo ta presente durante e actividad di Baki den Bario. 


Baki den Bario ta un di e actividadnan den e campafia di 
separacion di desperdicio cu lo core di 2 di september te cu 16 
di december, unda lo tin diferente baki disponibel den rotacion 
di districto pa districto. 


Minister Arends a duna di conoce cu e ta contento cu e campafia 
a resona cu ciudadanonan, companianan y organisacionan. E 
ta menciona cu FPNC ta afiadi un dimension excepcional na 
e campaña y ta amplifica e mision di Gobierno di Aruba pa un 
Aruba limpi y sostenibel. 


Director di FPNC, Sra. Gianaika van der Biezen tambe a 
hiba palabra y duna splicacion di nan rol den e campaña. E 
organisacion ta yuda famianan den necesidad cu cuminda 


Unsell Arcade 


MINISTER 


ademas, cu entre otro articulonan di cas, paña y buki. FPNC 
lo tin un stand unda comunidad por haci entrega di articulonan 
di donacion cu ta den bon condicion. 


E colaboracion entre FPNCA y Ministerio di Naturalesa ta 
cuadra cu e herarkia di desperdicio cu a bin ta comunica, 
unda ta promove e prevencion di desperdicio y ta reuza ora ta 
posibel. 


Minister Arends ta extende un invitacion na henter comunidad 
pa si acaso tin productonan cu por wordo reuza, pa trece esaki 
nan na e stand di FPNC unda lo tin boluntarionan presenta 
pa asisti den e entrega. "Nos vision pa un Aruba limpi ta bira 
protagonista a traves di un comunidad cu ta reduci, reuza y 
recicla" - Minister Ursell Arends 


Mas informacion ariba e dianan di Baki den Bario disponibel 
riba www.trashtocasharuba.org/limpilimpi 

Minister Ursell Arends: 


STAKEHOLDERSNAN IMPORTANTE A REUNI 
DIAHUEBS ULTIMO PA ASINA HAYA UN 
PRESENTACION DI KORPS POLITIE ARUBA 


RELACIONA 


Ministerio di Transporte, Integridad, 
Naturalesa y Asuntonan di Adulto Mayor 
tin e responsabilidad pa mehora e 
maneho pa cu bienestar di animalnan 
na Aruba segun e “National Plan of 
Stray Animals”. 


Den cuadro aki a reuni hunto cu tur 
stakeholders den e veld caminda a ricibi || 
un presentacion di Korps Politie Aruba, 
unda cu a splica tocante accionnan y 
puntonan importante pa cu e control y 
maneho di e Ley di Cacho. 


Stakeholdersnan, entre otro diferente 
departamento di Gobierno, Post Aruba, 
Centro di Control di Cacho, fundacionnan 
di bestia y veterinarionan, a expresa nan 
opinion ariba diferente puntonan cu ta 
hopi crucial pa cu e control y maneho di 
e Ley di Cacho pero tambe di e problemanan cu mester wordo 
atendi cu ta contribui na e sobre populacion di ambos cacho y 
pushi aki na Aruba. 


Centro di Control di Cacho of CCC cu ta resorta bou di 
Ministerio di Transporte, Integridad, Naturalesa y Asuntonan 
di Adulto MAyor, ta e unico departamento di Gobierno cu 
tin e responsabilidad pa wanta cacho of pushi cu ta wordo 
recogi riba caya. CCC ta traha directamente cu KPA ora ta 
trata di accionnan den cuadro di Ley di Cacho, caminda den 
cierto casonan manera un “bijtincident” ta warda e cachonan 
temporalmente pa asina por haci evaluacion. Den cierto caso 
e procedura actual por exigi cu e cacho mester tin un seguro 
di “aansprakelijkheid”, pa por haya un vergunning y tambe lo 
mester microchip e cacho si e no tin un microchip caba y por 
ultimo, den algun caso, lo mester sterilisa e cacho. Esaki ta 
medidanan necesario pa asina sigura cu e dofio di e cacho ta 
cumpli cu nos Leynan actual. 


Den casonan caminda durante evaluacion ta constata cu e cacho 
no tin doño, lo opta pa busca un dofio nobo den colaboracion 
cu diferente fundacion. Den casonan cu evaluacion ta indica 
cu e cacho no ta adoptabel of ta hopi peligroso y no por wordo 
rehabilita lo opta pa pone e cacho drumi. Esaki ta e maneho 
cu CCC a bin ta ehecuta desde comienso di su introduccion na 


afia 2020 di cual nos a mira un cambio positivo den e cantidad 
di cachonan cu ta wordo salba di crueldad of dofionan cu no 
ta cumpli cu nan responsabilidad. CCC lo continua di traha 
cu KPA pa asina tur caso durante y despues di e campafia 
nacional “Cacho Den Cura, Ta Ley E Ta” por wordo atendi na e 
forma debido y mas eficiente posibel. 


Den luna di october venidero Ministerio di Transporte, 
Integridad, Naturalesa y Asutnonan di Adulto Mayor ta bay 
lansa su campafia di conscientisacion di bienestar di animal 
cu e titulo: Abo ta un dofio di mascota responsabel? 


E campaña di conscientisacion aki tin como meta pa educa 
y informa nos comunidad, y specialmente nos dofionan 
di mascota di kico ta nan deber pa ta un dofio di mascota 
responsabel. Nos ta pone enfasis ariba e aspectonan di Ley di 
Cacho, informacion di Centro di Control di Cacho, informacion 
di nos fundacionnan y tambe informacion di cuido medico 
pa cu nos mascotanan cu ta cay bou di nos veterinarionan. 
Nos lo bay publica nos campafia den diferente medionan di 
comunicacion incluyendo ariba rednan social. 


Pa mas informacion tocante cuido di bestia por semper acudi 
na un Fundacion directamente of por acerca Centro Control di 
Cacho ariba Facebook of Wayaca 128A di dialuna pa diabierna 
entre 8'or di mainta te cu 4'or di atardi. 

Xiomara Made 


MINISTER 

A otorga na e mandatario un buki ‘Carnival Pope” cu ta conta 
e storia di Henry van der Kroon 


Recientemente, Minister di Cultura, Xiomara Maduro, a ricibi 
bishita di Marcia Stamper y Roderich Lopez, representantenan 
di Comitee Internacional di Carnaval FECC. Durante e mainta 
aki, ambos representante a conta di nan experiencia cu FECC 
y e importancia di e representacion aki pa nos Carnaval y 
nos Pais. Durante e mainta aki a haci entrega tambe di e buki 
‘Carnival Pope’ cu ta conta e storia di Henry van der Kroon 
cu ta e persona cu a funda y ta ex presidente internacional 
di FECC. Mester menciona cu e buki a wordo scirbi pa Vanja 
Vlajić-Oduber q.e.p.d. y ta un proyecto di Marcia Stamper cu a 
carga esaki di comienso te final. 


‘Danki pa kere den Aruba’ e mandatario a finalisa. Minister 
Maduro, den nomber di Gobierno di Aruba ta gradici ambos 
representante pa nan trabou cu nan ta haci den FECC y ta 
deseanan tur clase di exito den futuro. 

Minister Maduro ta felicitanan pa nan prestacion y pa representa 
nan departamento y nos Pais 


Recientemente, Minister Maduro di Finansa y Cultura, a 
ricibi 4 douanero cu a representa Departamento di Aduana 
na Nijmegen Hulanda durante e 4Daagse. Ta trata aki di 
douaneronan Jerrold Tromp cu a participa 5 biaha, Marlon 
Ruiz cu a participa 17 biaha, Giovanni Davelaar 15 biaha y 
Humphrey Richardson, cu ta esun cu a cuminsa esaki 24 afia 
pasa pa Departamento di Aduana. 


Tabata un placer pa Minister Maduro ricibinan, caminda cu 
nan a comparti nan experiencia den e caminata aki cu ta e 


caminata mas grandi di mundo. Mas di 45 mil persona, di 70 
diferente nacionalidad, ta participa tur aña na e evento aki pa 
durante 4 dia cana 30, 40 of 50 kilometer. Tur esaki pa esnan 
cu participa haya e asina yama '4Daagsekruis' cu ta un premio 
pa nan prestacion. 


Minister Maduro ta gradici e 4 douaneronan aki pa nan 
prestacion y pa un biaha mas representa nos Pais dignamente 
den e caminata aki. 

A BIN PA PRESENTA UN BUKI CU A CABA 
DI SUBI MERCADO 


Diaranson merdia Minister di Turismo y Salud Publico sr. 
Dangui Oduber hunto cu Colega Minister di Finansas y Cultura 
sra. Xiomara Maduro a ricibi e representantenan di FECC 
(Comitee Internacional di Carnaval) cu a bin pa presenta un 
buki cu a caba di subi mercado, skirbi pa Vanja Vlajié-Oduber 
den feliz memoria. 


E buki yama "Carnival Pope" y ta bay over e bida y aventuranan 
di dfm. Henry van der Kroon cu ta e fundador y ex-presidente 
internacional di FECC. Un buki cu Vanja a traha riba dje y a 
finalisa durante e tabata bataya cu e malesa di cancer di cual 
bataya e la perde tambe na afia 2018. 


Despues di Vanja su fayecimento a dicidi pa laga algun afia 
pasa prome cu publica e buki y den esey mundo a haye 
confronta cu un pandemia cu tarda e proceso di publicacion 
aun mas. Na afia 2022 porfin e buki a wordo publica y awor na 
2023 e ta riba mercado. 


Vanja a nace na Yugoslavia, awendia Serbia na afia 1959. 
Despues di su estudio y ya caba trahando como reportero, na 
afia 1989 Vanja a bin Aruba pa forma su famia. Na Aruba Vanja 
a traha como Chief Editor pa e corrant Aruba Today. 


Vanja tabata conoci pa skirbi diferente columna tocante 
carnaval durante su trayectoria. E la sa di haci un estudio riba 
e historia, e tradicion y e cultura di nos carnaval cu a resulta 
den e prome buki “Aruba Carnival” cu a wordo publica na afia 
1996. Vanja ta e autor tambe tras di e revista di carnaval conoci 
“Aruba Bacchanal” cu te dia di awe ta existi. 


Pa Minister Oduber e tabata un honor di por a ricibi e buki 
aki cu ta skirbi pa un persona cu a haci asina hopi, creando 
materialnan di conocimento na bienestar di nos herencia 
cultural mas grandi cu ta Carnaval. 

Minister Dangui Oduber: 


MINISTER DANGUI ODUBER TA ANUNCIA UN 


“GAME CHANGER” PA CUIDO MEDICO 
“SECTOR DI CUIDO LO WORDO COMPLETAMENTE DIGITALISA” 


Diahuebs mainta Minister di Turismo y Salud Publico sr. Dangui 
Oduber a tene un conferencia di prensa caminda e la anuncia 
un “Game Changer “ den cuido medico. Den cuadro di mehora 
calidad y servicio di cuido Minister Oduber a anuncia cu 
hunto cu SETAR NV y AZV a firma un acuerdo di intencion pa 
digitalisa henter e sector di cuido haciendo uzo di tecnologia y 
innovacion. 


E acuerdo cu a keda firma ta un partnership di innovacion 
entre Ministerio di Salud Publico, Setar y AZV. E plataforma 
cu lo wordo usa pa digitalisa e sector di cuido ta Aruba Health 
App. E aplicacion aki a wordo desaroya hunto cu Setar y a 
funcciona hopi bon durante di e pandemia. E acuerdo aki ta 
hopi importante den cuadro di optimalisacion di calidad di 
cuido na Aruba. 

E meta ta pa sigui desaroya e “Aruba Health App” pa facilita 
servicionan den cuido medico. 

Lo bay desaroya e applicacion pa den un manera mas eficiente, 
e asegurado por traha su afspraak via e app aki sea ta na 
un dokter di cas of un specialista. Tambe lo bay desaroya e 
app di un manera cu lo bay trata di incorpora un manera pa e 
asegurado por ricibi y maneha su resultado di test nan den e 
applicacion mes. Un otro desaroyo importante di e applicacion 
lo ta pa duna e posibilidad pa e asegurado por ricibi su 
recetanan prescribi den manera digital huntu cu un film cu ta 
demostra con pa usa e remedi nan prescribi. 


E app aki tambe lo bin na conecta cu diferente otro app nan 
y portal existente den cuido manera e app di AZV y tambe di 
SVb. Prome cu a haci e anuncio aki ya caba Minister Oduber 
a sinta na mesa cu tur e partnernan den e sector di cuido pa 
mustranan riba su vision. E mandatario a sinta na mesa cu 
entre otro HAVA, ASHA, HOH, ImSan y cu apothekernan. 


Minister Oduber ta kere den haci uzo di innovacion y tecnologia 
pa mehora servicionan. E mandatario a splica cu ya caba pa 
un tempo ta haciendo esaki. Durante pandemia a lansa e 
“Aruba Health App”, a lansa e app di Mi SVb, a lansa proyecto 
di “Aruba Happy One Pass”. 


Di e manera aki ta sigui haci uzo di innovacion uzando 
e oportunidadnan cu tecnologia ta brinda nos. Segun e 
mandatario esaki ta e motibo cu a dicidi pa digitalisa henter 
e sector di cuido medico, pa asina mehora tur e servicionan, 
mehora e calidad di cuido y pa traha na un manera mas 
eficiente y eficaz. 

Minister Oduber a expresa cu e tin tur confiansa den Setar NV, 
nan a demostra caba den pasado durante e pandemia cu nan 
ta mas cu apto. E mandatario ta sigur cu den e partnership aki 
entre Ministerio di Salud Publico, Setar NV y AZV nos ta bay 
logra cosnan grandi pa e sector di cuido. 

“Den bida bo mester focus, traha duro y semper pone metanan 
bo dilanti y bo lo logra” Minister Dangui Oduber. 


A CONTROLA 80.491 P 


Diabierna 1 September 2023 


_ 


RIJS DI PRODUCTO DI 


“CANASTA BASICO” 


pA 


Minister Geoffrey Wever ta informa cu Departamento di 
Asuntonan Economico, Industria y Comercio (DEACI) te cu 
juli 2023 a controla den tur districto di Aruba 80.491 prijs di 
producto di e canasta basico. 


E prijsnan aki ta wordo stipula door di gobierno y comerciantenan 
no mag di bende e productonan aki na un prijs mas halto cu 
esun stipula door di Minister di Asuntonan Economico. Pa 
sigura cu tur supermercado y minimarket ta cumpli cu ley 
DEACI ta controla constantemente e prijsnan di productonan 
di e “canasta basico” pa garantiza cu e consumidor ta paga e 
prijs segun ley. 


E “canasta basico” ta consisti di 1271 producto di diferente 
marca, contenido y paketamento. Control di prijs ta tuma lugar 
riba e “canasta basico” cu ta consististi di: 

e Aros 

* Baby food 

* Baby formula 

* Koffie 

* Te 

* Harifia di maishi 

* Lechi koffie 

* Lechi polvo 

* Azeta pa cushina 

e Frozen broccoli 

*Frozen spinach 


* Frozen mixed vegetables 
* Dried red beans 

* Dried black beans 
* Dried lima beans 
* Canned tuna fish 
* Canned sardines 
e Canned salmon 

* All purpose flour 

* Spaghetti 

* Oatmeal 

* UHT milk 


Pa haci e control di prijs di e “canasta basico” DEACI ta dividi 
Aruba den tres region. Region | ta Oranjestad. Region Il ta 
Noord, Paradera y Santa Cruz. Region Ill ta Pos Chiquito, 
Savaneta y San Nicolas. 


Pa loke ta trata e ultimo resultado di e control di prijs di 
DEACI, te cu juli 2023 controladornan di DEACHI a bishita 904 
establecimento den Oranjestad Noord, Paradera, Santa Cruz, 
Pos Chiquito, Savaneta y San Nicolas. 


Te cu juli 2023 DEACI a controla 80.491 prijs di producto 
den e 904 establecimentonan den tur districto. Di e 80.491 
observacion di prijs, 79.249 ta cumpli cu ley. E cantidad di 
infraccion ta 1.242 cu ta 1.5%. Si durante control ta constata 10 
of mas infraccion di prijs, e establecimento lo ricibi un carta di 
advertencia. Desde januari 2023 te cu awor 26 establecimento 
a ricibi un carta di advertencia. 


Ta importante cu nos ciudadanonan ta informa cu Departamento 
di Asuntonan Economico, Industria y Comercio ta controla 
prijs di productonan di e “canasta basico” tur dia y tur luna den 
tur districto segun minister Geoffrey Wever. E control diario 
di prijs maximo ta necesario pa garantisa cu no tin abuso di 
prijsnan di productonan regula door di Minister di Asuntonan 
Economico y asina e consumidor por ta sigur cu e ta cumpra 
e producto di e “canasta basico” na e prijs correcto. Pa tene e 
consumidor informa, lo publica cada tres luna e resultado di e 
control di prijs. 

Departamento di Impuesto: 


CUMPLIMENTO CU PAGO DI LOONBELASTING Y 
BBO/BAVP/BAZV MESTER MEHORA 


E debe total di periodo januari te cu juni 2023 ta 31.7 miyon florin 


Departamento di Impuesto ta un departamento di gobierno 
cu tin e tarea pa garantisa entrada di impuesto y pa facilita 
e contribuyente pa por cumpli cu su debernan fiscal. 
Responsabilidad fiscal ta encera entregamento di declaracion 
y pago corespondiente na tempo. 


E cumplimento (of compliance) pa cu pago di impuesto ta un 
parti importante di un bon comportacion fiscal. Segun e cifranan, 
e empresanan cu a entrega nan declaracion di loonbelasting 
y BBO/BAVP/BAZV di e periodo januari te cu juni di aña 2023, 
no a paga e suma di impuesto cu ta coresponde cu nan propio 
declaracion y/of no a paga na tempo. Consecuentemente 
Departamento di Impuesto a saca cobransanan adicional cu 
boet pa incumplimento di pago. 


Ta importante pa menciona cu den e cifranan di loonbelasting 
ta inclui tambe e primanan di AOV/AWW y AZV y ta trata 
sumanan cu e dunador di trabao a retene for di su empleadonan 
y no a paga esaki na Departamento di Impuesto. Pues ta trata 
sumanan di impuesto y primanan social cu ta coresponde 
cu e responsabilidad di pago di e empleado cu no a wordo 
paga debidamente. Pago di BBO/BAVP/BAZV ta coresponde 
cu e sumanan di ganashi di un empresa caminda cu e 7% di 
impuesto cu ta aplicabel no a wordo paga na Departamento di 
Impuesto. 


Aki ta sigui un bista di e incumplimento of “non-compliance” pa 
loke ta trata pago di impuesto conforme propio declaracion di 
algun comerciante. 


Cobransanan adicional (naheffingsaanslagen) di loonbelasting, prima di 
AOVIAWW y AZV periodo januari te cu juni 2023 


Cantidad di contribuyente cu a ricibi cobransa ABBA | 
Cantidad di cobransa adicional 7.787 | 
Suma total di cobransa DI Afl. 33.2 miyon 
Suma cu a wordo paga | | Afl. 12.9 miyon 
Suma cu ta habri pa paga | | Afl. 20.3 miyon 


Cobransanan adicional (naheffingsaanslagen) di BBO/BAVP/BAZV periodo 
januari te cu juni 2023 


Cantidad di contribuyente cu a ricibi cobransa 2.369 | 
Cantidad di cobransa adicional 8.438 | 
Suma total di cobransa | Afl. 21.8 miyon 
Sumo cu a wordo paga a Afl. 10.4 miyon 
Suma cu ta habri pa paga a Afl. 11.4 miyon 


Cumplimento cu impuesto ta e responsabilidad di e 
contribuyente 

Cumplimento cu declaracion y pago di impuesto ta e 
responsabilidad di e contribuyente y no di Departamento di 
Impuesto. Sea e ta un persona individual, dunador di trabao, 
comerciante chikito y/of compania grandi. Ta importante pa 
menciona cu si un contribuyente no cumpli cu pago di impuesto 
tin consecuencianan indesea di boetnan halto y sumanan di 
interes cu ta resulta den un suma total mas halto pa paga sin 
cu ta necesario. Esaki por hinca e comerciante y/of empresa 
den un situacion financiero dificil pa sali for di dje. P'esey keda 
sin haci pago di impuesto no ta un opcion. 


Departamento di Impuesto kier gradici e comerciantenan cu si 
a cumpli debidamente cu e pagonan di loonbelasting, primanan 
di AOV/AWW/AZV y BBO/BAVP/BAZV y den mesun rosea urgi 
e comerciantenan cu no ta cumpli cu nan pago di impuesto pa 
atende cu nan responsabilidad fiscal. Nos tur mester demostra 
di ta consciente di e importancia di cumpli cu nos debernan di 
impuesto y asina contribui na bienestar di nos tur cu ta biba y 
trata riba e dushi isla di Aruba. 

Awe riba 1 di september 2023, Minister di Enseñansa y Deporte Boso trabou ta altamente aprecia. Minister Endy Croes ta 
Endy Croes ta desea tur prensa Feliz Dia di Prensa. Libertad di felicita e miembronan di prensa pa nan trabou diario y ta gradici 
expresion ta un derecho cu nos mester cuida. Prensa obhetivo nan pa educa Pueblo di Aruba cu seriedad y responsabilidad, 
tin un papel importante den esaki. Informando pueblo cu divulgando informacion relevante y fiabel den nos sociedad. 
pasion, obhetividad y profesionalismo. 

I INDIA RIBA BISHITA NA ARU! 


Minister Plenipotenciario mr. Ady Thijsen 
a haci un bishita cerca embahadora di 
India pa Reino Hulandes Reenat Sandhu. 
Embahadora Sandhu a invita Minister Thijsen 
na su residencia pa papia riba su bishita 
recientemente na Aruba. 


Embahadora Sandhu a cuminsa bisa cu ela 
ricibi un caluroso recepcion na Aruba, ela 
bishita diferente parti di e isla y a haci un | 
bishita na e fabrica di Royal Aruba Aloe Balm. 
Tambe embahadora Sandhu a tene reunion 
cu Prome Minister di Aruba sefiora mr. Evelyn 
Wever-Croes y tambe cu otro miembronan di 
Gabinete Wever-Croes Il. Tambe embahadora 
Sandhu tabata di audiencia cerca Gobernador 
di Aruba Alfonso Boekhoudt. 


E bishita aki a fortifica aun mas e relacion y laso fuerte cu ta 
Den su combersacion cu Minister Thijsen, embahadora Sandhu  €xisti entre Arubahuis y embahada di India. Y cu esaki sigur 
a gradici e mandatario pa e bon preparacion di su bishita di Por brinda formanan di cooperacion pa futuro. 

trabao tanto di parti di Arubahuis, como di parti di DBB Aruba. 


Minister di Labor, Energia 
& Integr e 

è CONCURSO 
— diPintamento 2023 


Bb 


=  BoKier Participa? 
e É paris ta gratie Tur muhanandisocbaso por proa le Gea 
È 2 qa e formulario na sool bo por dounload e formulario via epeciaprojacisart bor ge 
3. Tareal: Duna bo cacho un nomber ws 

Tarea2: Pinta un (of mas) cacho den cura a 


original y creativo 
> € pintura mester ta den color y mester ta pinta door die mha mes 4 
6. Un (l) pintura pa cada partici "entrega bo formudario no mas tarda cu dia 22 di september 2023103 A 
ne Orar estad, na HBK San Vilas ona e MFA mas er bo 
facebookdi & 


Z. cerr donan dicadadas lourdo inca da 4 dialdober 2023 Derendaribaepaün 


Gabinete Wever-Croes 


8. Lo tinunregalito pa tur e ganadornan culo wordo entrega fin di oktober 


Bo cacho mester ta den cura yno riba caya 
Aona E gior por in fine espaci pae por move den su cura mesi Pa cai Pa 
Bo vacho odo dus b vacho meter inun casta of ester por bay boun É 


MST esto aua lnpipa e bebe yourinda reso y adeouado, due duna bo Cate 


curninda di cacho 
e estero cacho maraun ina nagubanehpabo tena, pa por "n oorirol a P9 


mester piki su sushi si e pupu ora boso keiro 
baba bo mascota dokter dibestia ora eta birando malo, ora e mester hat O pa 
CIA Dar y ora e mester opera, por ehempel pa bo cacho no haya puppet ys f 


PET 


"yy 

JE 


Area pa pinta e e È < Met DUE AE MAGAN 


, 32429 4 x È = a 3 


N 


Pr 
articipante 


Bl A TAN 
ë Informacion d 
Unnomber faborito pabo cacho: TT 


Number di Telefon di Mayor: TT 


€ 
vi 
c 
174 
4 
Z 
8: 
Idi 

Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


